
R E F E R A T   D E  A P R O B A R E 
 privind  aprobarea bugetului de venituri şi cheltuieli  pe anul 2025 al  SPITALULUI MUNICIPAL BRAD



[bookmark: _Hlk193104082][bookmark: _Hlk157772599]Prin adresa  nr. 3413/14.03.2025, înregistrată la Primăria Municipiului Brad sub nr. 21661/14.03.2025, Spitalul Municipal Brad a înaintat spre aprobare Consiliului Local al Municipiului Brad bugetul de venituri şi cheltuieli pe anul 2025, avizat de către Consiliul de administraţie.
	Bugetul de venituri şi cheltuieli al Spitalului Municipal Brad a fost întocmit conform prevederilor art. 48 alin. (2) lit. b) din  Legea nr. 500/2002 privind finanţele publice, cu modificările şi completările ulterioare, ale pct. 1 alin. (1) lit. c) din Anexa – Norme metodologice pentru elaborarea bugetului de venituri şi cheltuieli al spitalului public, aprobate prin Ordinul Ministerului Sănătăţii nr. 1043/2010 cu modificările şi completările ulterioare, precum și ale  Ordinului MFP nr. 2373/2016 pentru modificarea şi completarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, aprobate prin Ordinul ministrului finanţelor publice nr. 1.917/2005.
 Totodată, a fost respectată procedura transparenței decizionale conform prevederilor Legii nr. 273/2006 privind finanțele publice locale, cu modificările și completările ulterioare, prin publicarea pe pagina de internet a Spitalului Municipal Brad și prin afișare la sediul unității  în data de 25.02.2025.
Pentru întocmirea acestui buget s-a ţinut cont de: 
		-  veniturile preconizate a fi încasate din contracte cu CJAS în anul 2025;
		- veniturile preconizate a fi încasate din subvenții din bugetul FNUASS pentru acoperirea creșterilor salariale în anul 2025;
	- veniturile preconizate a fi încasate în anul 2025 din contractele încheiate cu DSP din sume alocate de la bugetul de stat;
		- veniturile preconizate a fi încasate din prestări de servicii la cerere și chirii în anul 2025;
		- adresa Primăriei Municipiului Brad prin care s-a comunicat suma alocată Spitalului Municipal Brad pe anul 2025.
		Astfel, veniturile bugetului de venituri şi cheltuieli al Spitalului Municipal Brad pentru anul 2025 se stabilesc la valoarea de 55.376,80 mii lei, iar cheltuielile se stabilesc la valoarea de 55.758,92 mii lei. 
	Diferența de 382,12 mii lei este reprezentată de soldul rămas la sfârșitul anului 2024, sold care va fi utilizat în anul 2025, astfel: pentru secțiunea de funcționare - suma de 271,20 mii lei și pentru cheltuieli de capital - suma de 110,92 mii lei.
În urma aprobării bugetului de venituri și cheltuieli al Spitalului Municipal Brad pentru anul 2025, veniturile totale ale bugetului instituțiilor finanțate din venituri proprii și subvenții se stabilesc la suma de 57.066,80 mii lei, iar cheltuielile totale ale bugetului instituțiilor finanțate din venituri proprii și subvenții se stabilesc la suma de 58.178,85 mii lei cu un deficit de 1.112,05 mii lei.
Acest deficit provine din excedentul anilor precedenți și va fi utilizat în anul 2025 astfel:
a. la secțiunea de funcționare - suma de 1001,13 mii lei;
b. la secțiunea de dezvoltare - suma de 110,92 mii lei.
           Pentru anii 2026-2028 bugetul estimat al instituțiilor finanțate din venituri proprii și subvenții se stabilește atât la venituri, cât și la cheltuieli după cum urmează:
            a. - pentru anul 2026, suma de 60.640,00 mii lei, atât la venituri, cât și la cheltuieli;
             b. - pentru anul 2027, suma de 62.482,00 mii lei, atât la venituri, cât și la cheltuieli; 
             c. - pentru anul 2028, suma de 66.038,00 mii lei, atât la venituri, cât și la cheltuieli.
Bugetul de venituri și cheltuieli a fost însușit și avizat de către Consiliul de administrație al Spitalului Municipal Brad prin Hotărârea nr. 4/14.03.2025. 
	În contextul celor de mai sus am inițiat prezentul proiect de hotărâre prin care am propus aprobarea bugetului de venituri și cheltuieli al Spitalului Municipal Brad  pe anul 2025 și îl supun spre dezbatere și aprobare plenului Consiliului Local al Municipiului Brad în forma prezentată.	
Invoc în susţinerea propunerii mele prevederile Legii nr. 9 din 10 februarie 2025 a bugetului de stat pe anul 2025, ale art. 48 alin. (2) lit. b) din Legea nr. 500/2002 privind finanţele publice, cu modificările şi completările ulterioare, ale pct. 1 alin. (1) lit. c) din Anexa – Norme metodologice pentru elaborarea bugetului de venituri şi cheltuieli al spitalului public, aprobate prin Ordinul Ministerului Sănătăţii nr. 1043/2010 cu modificările şi completările ulterioare, ale Ordinului Ministerului Finanțelor Publice nr. 2373/2016 pentru modificarea şi completarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, aprobate prin Ordinul ministrului finanţelor publice nr. 1.917/2005, ale art. 201 alin. (9) din Legea nr. 95/2006 privind reforma în domeniul sămătății, republicată, cu modificările și completările ulterioare, ale art. 39 alin. (3), alin. (4), alin. (4), alin. (5) și alin. (6) din Legea nr. 273/2006 privind finanțele publice locale, cu modificările și completările ulterioare, ale art. 88, art. 129 alin. (1), alin. (2) lit. d), alin. (7) lit. c) din O.U.G. nr. 57/2019  privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

P R I M A R
Florin CAZACU
